## El Consell autoritza l’EVha l’ampliació de capital en la societat Plan Cabanyal-Canyamelar

*** L’entitat EVha, dependent de la Vicepresidència Primera, adquirirà accions per valor de 500.000 euros**

El Consell ha autoritzat l’ampliació de capital de l’Entitat Valenciana d’Habitatge i Sòl (EVha) en la societat Plan Cabanyal-Canyamelar, SA.

L’EVha, dependent de la Vicepresidència Primera i Conselleria de Servicis Socials, Igualtat i Vivenda, adquirirà 1.000 noves accions amb un valor nominal de 500 euros cada una. Per tant, l’entitat desemborsarà 500.000 euros a la societat Plan Cabanyal-Canyameral, SA.

L’objectiu d’esta mesura és augmentar el capital social de la societat per a obtindre una major liquiditat.

Plan Cabanyal-Canyamelar, SA és una societat formada en un 50 % per la Generalitat, a través de l’EVha, i un altre 50 % per l’Ajuntament de València, per mitjà d’Actuacions Municipals Urbanes SA (Aumsa).

Esta entitat té com a objectiu dur a terme totes les actuacions urbanístiques i d’edificació necessàries per a la rehabilitació d’este emblemàtic barri, així com les intervencions que contribuïsquen a la seua revitalització.

Fecha: 10/12/2024